Дню вызвалення Беларусі ад нямецка-фашысцкіх захопнікаў быў прысвечаны таварыскі матч па футболе, што адбыўся ў Глуску 3 ліпеня на цэнтральным стадыёне. Там сустрэліся зборныя каманды аматараў футбола з Бабруйска і Глуска. Пабалець за сваіх, падтрымаць іх спартыўна-баявы настрой прыйшло нямала гледачоў, і гульцы іх не расчаравалі: паказалі цікавую і багатую на вострыя моманты гульню: было забіта 8 галоў. Праўда, перамога ва ўпартай барацьбе дасталася гасцям: бабруйчане выйгралі з лікам 5:3.